| Gustav Vasas opprør |
| --- |
| Konflikt: Karl Gustav-krigene |
| *Gustav Vasas inntog i Stockholm 1523*Carl Larsson, oljemaleri, 1908 |
| 

|  |  |
| --- | --- |
| Dato | 1521–23 |
| Sted | Skandinavia |
| Resultat | Freden i Malmö:
* Svensk uavhengighet
* Kalmarunionens oppløsning
* Sverige gir avkall på Skåne og Blekinge.
 |
| Casus belli | Stockholms blodbad |

 |
| Stridende parter |
|  Sverige Fristaden Lübeck(fra 1522) |  Danmark Kalmarunionen |
| Kommandanter og ledere |
|  Gustav Vasa Kristina Gyllenstierna Anna Eriksdotter |  Kong Christian II Kong Frederik I |

*Gustav Vasa taler til dalkarna i Mora*.  
Johan Gustaf Sandberg, oljemaleri, 1836.
**Gustav Vasas opprør**, eller **Den svenske frigjøringskrigen** (svensk: *Befrielsekriget*), var et opprør og en borgerkrig mellom 1521 og 1523 i Kalmarunionen som endte med at den svenske adelsmannen Gustav Vasa avsatte den dansk-norske kongen Christian II som Kalmarunionens konge over Sverige. Krigen begynte i januar 1521 da Gustav Vasa ble gjort *hövitsman* over Dalarna av befolkningens representanter nord i provinsen. Etter Gustav Vasa plyndret koppergruven Kopparberg, samt byen Västerås, sluttet flere menn seg til hæren hans. I 1522 allierte den hanseatiske byen Lübeck seg med de svenske opprørerne. Etter Stockholms fall i juni 1523 kontrollerte opprørerne Sverige, og den 6. juni ble Gustav Vasa kronet konge av Sverige i byen Strängnäs. Innen september var også Österland underlagt Gustav Vasas støttespillere. Etter at freden i Malmø ble signert den 1. september 1524 løsrev Sverige seg fra Kalmarunionen.

Dalarna
-------

I 1520 reiste den svenske adelsmannen Gustav Vasa til den svenske provinsen Dalarna. Under reisen var han forkledd som en bonde for å unngå å bli oppdaget av danske speidere. Desember samme år ankom Gustav Vasa Mora, hvor han etterspurte bondestandens hjelp i å gjøre opprør mot den danske kongen Christian II. Bondestanden nektet å hjelpe, og Gustav Vasa reiste nordover for å finne menn som ville støtte hans opprør. Kort tid etter ankom et antall flyktninger i Mora, hvor de fortalte bondestanden om Christian IIs og hans soldaters brutalitet. Moras innbyggere bestemte seg så for å finne Gustav Vasa og gi støtte til hans opprør, og sendte to erfarne skiløpere ut for å finne han. De fant ham i Sälen.

Nyttårsaften 1521 ble Gustav Vasa så tildelt tittelen «*hövitsman*» i Mora, en stilling gitt til ham av utsendinger fra alle sognene i Nord-Dalarna.

I februar marsjerte Gustav Vasa fra Mora med omtrent 100 menn, og kort tid etter å ha plyndret Kopparberg ble bondestanden i Bergslagen med for å støtte hans opprør. Gustav Vasas hær talte nå over 1000 mann.

Slaget ved Brunbäcks ferje
--------------------------

Da Christian II ble oppmerksom på det svenske opprøret sendte Christian II en styrke landsknekter for å slå ned opprøret. I april 1521 konfronterte de danske styrkene Gustav Vasas menn nær Brunnbäck ferje, og de danske styrkene ble beseiret. Denne seieren styrket svenskenes moral betraktelig.

I Dalarna ble et krisemyntverk opprettet for å produsere koppermynter nødvendig for å finansiere krigen.

Västerås
--------

Den svenske hæren fortsatte sørover mot Västerås, en by de underla seg og plyndret. Da nyhetene om Gustav Vasas suksess spredde seg i Sverige ble Sturefamiliens støttespillere med på å støtte opprøret. 

Innen slutten av april 1521 styrte Gustav Vasa Dalarna, Gästrikland, Närke og Västmanland.

Slag
----

* Slaget ved Falun (februar 1521)
* Slaget ved Brunnbäck ferje (april 1521)
* Slaget ved Västerås (29. april 1521)
* Erobringen av Uppsala (18. mai 1521)
* Erobringen av Kalmar (27. mai 1523)
* Erobringen av Stockholm (16.–17. juni 1523)

Se også
-------

* Dansk-Svenske kriger

Referanser
----------

* «Sweden». *Myths of the Nations*. Deutsches Historisches Museum. Besøkt 29. mars 2007.
* Sundberg, Ulf (1998). «Befrielsekriget 1521–1523». *Svenskt Militärhistoriskt Bibliotek* **(svensk)**. Arkivert fra originalen 16. september 2011. Besøkt 3. april 2013.  Arkivert 16. september 2011 hos Wayback Machine.
* Ganse, Alexander. «Swedish War of Liberation, 1521–1523». *World History at KMLA*. Besøkt 29. mars 2007.
* Henriksson, Alf. «Svensk Historia». s. 205–213. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 25. desember 2009.

|  |  |
| --- | --- |
| Oppslagsverk/autoritetsdata | Encyclopædia Britannica
 |